Σύλληψις Λυκουρέζου : απάντησις εις τούς επικριτάς τού Ανακριτού.

Νulla dies sine linea. Kάθε ευκαιρία και μία αγόρευσις. Εις τούς επί τό πλείστον αγνοούντας τά στοιχεία τών πράξεων και τής δικογραφίας αλλά φωνασκούντας ότι αι συλλήψεις τών δικηγόρων Αλεξάνδρου Λυκουρέζου και Θεοδώρου Παναγοπούλου *«συνιστούν πράξεις δικαστικής αυθαιρεσίας, δικαστικής ακρότητας»*, απαντούν τό Σύνταγμα (αρ. 6 παρ. 1) και ο Κώδιξ Ποινικής Δικονομίας (αρ. 276, 282) : διά μεν τό αυτόφωρο κακούργημα τής εγκληματικής οργανώσεως δεν απητείτο καν ένταλμα συλλήψεώς των, διά δε τό κακούργημα τής ιδιαιτέρως διακεκριμένης αποπείρας εκβιάσεως κατά συναυτουργίαν, τελεσθείσης δι’ απειλών ηνωμένων με επικείμενον κίνδυνον ζωής ή σώματος, τιμωρουμένης με τήν ποινήν τής ληστείας, διά τό οποίον επίσης κατηγορούνται, ο Ανακριτής εδικαιούτο και ώφειλε να εκδώση εντάλματα συλλήψεώς των, εάν, κατά τήν κρίσιν του, υφίστανται αποχρώσαι ενδείξεις ενοχής των και υπήρχε κίνδυνος διαπράξεως νέων εγκλημάτων, εάν εκαλούντο προς απολογίαν και μέχρι τής λήψεώς της, ακόμη και αν δεν είναι ύποπτοι φυγής.

Μνήμονες τής δολοφονίας τού δικηγόρου Μιχαήλ Ζαφειροπούλου, ημείς οι συνάδελφοί του οφείλομε κατά μείζονα λόγον σεβασμόν εις τό Σύνταγμα, τόν Κώδικα Ποινικής Δικονομίας και τήν μνήμην του.

*Σπυρίδων Αλφαντάκης*

*Δ.Ν., Δικηγόρος παρ’ Αρείω Πάγω*